ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660007052

ขอให้ซ่อมแซมไฟฟ้าส่องสว่างริมทางดับจำนวน 3 จุด และดำเนินการเปิดไฟฟ้าส่องสว่างริมทางทุกดวงในพื้นที่ บริเวณภายในซอยเพชรเกษม 112 แขวงหนองค้างพลู เขตหนองแขม กรุงเทพมหานคร จุดสังเกต จะอยู่บริเวณหน้าซอยเชยศักดิ์ 2 เนื่องจากผู้ร้องแจ้งว่า บริเวณภายในซอยเพชรเกษม 112 จะมีไฟฟ้าส่องสว่างริมทางดับอยู่จำนวน 3 จุด กระจายกันอยู่ภายในซอยเพชรเกษม 112 โดยจุดที่ดับ 1 จุดจะอยู่บริเวณหน้าบ้านของผู้ร้อง ทำให้วันที่ 19 กุมภาพันธ์ 2566 เวลาประมาณ 03.00 น. ได้มีขโมยลักลอบเข้าบ้านผู้ร้องเนื่องจากทัศนวิสัยมืด ซึ่งเอื้อให้เกิดการลักขโมยขึ้น อีกทั้งผู้ร้องแจ้งว่า บริเวณภายในซอยจะเปิดไฟฟ้าส่องสว่างในลักษณะเปิด 1 เสาไฟฟ้าเว้น 1 เสาไฟฟ้า ทำให้ความสว่างไม่เพียงพอ ในพื้นที่มีบุคคลติดยาเสพติดเป็นจำนวนค่อนข้างมาก หากแสงสว่างไม่เพียงพอจะเอื้อให้เกิดอาชญากรรมในพื้นที่ได้ และถนนภายในซอยจะมีรถขับขี่ด้วยความเร็ว หากทัศนวิสัยสว่างไม่เพียงพออาจสุ่มเสี่ยงให้เกิดอุบัติเหตุต่อผู้ขับขี่และผู้ที่สัญจรได้ จึงประสงค์ให้หน่วยงานที่เกี่ยวข้องซ่อมแซมไฟฟ้าส่องสว่างริมทางดับจำนวน 3 จุด และดำเนินการเปิดไฟฟ้าส่องสว่างริมทางทุกดวง (ทุกเสาไฟฟ้า) เพื่อเป็นการบรรเทาความเดือดร้อนและลดอัตราการเกิดอุบัติเหุและอาชญากรรมในพื้นที่ให้แก่ผู้ร้องและประชาชนต่อไป โดยไฟฟ้าส่องสว่างริมทางดับมาเป็นระยะเวลาเกิน 6 เดือนแล้ว เบื้องต้นแจ้งเรื่องไปยังการไฟฟ้า (ไม่ระบุสาขา) หลายครั้ง แต่ปัจจุบันวันที่ 20 กุมภาพันธ์ 2566 ยังประสบปัญหาเช่นเดิม ประกอบกับผู้ร้องพบเห็นว่าซอยย่อยภายในซอยเชยศักดิ์ 2 มีไฟฟ้าส่องสว่างริมทางดับเป็นจำนวนหลายดวง จึงเห็นควรให้หน่วยงานที่เกี่ยวข้องลงพื้นที่แก้ไขปัญหา

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata